בס"ד, פורים תשע"ח **דף מקורות לעיון ולהעמקה, הרב אודי שורץ**

וזכנו לקדושת פורים באמת

עבודה זרה דף מ"ה, מצות ביעור עבודה זרה

**א. מקור הסוגיה**

1. **עבודה זרה, דף מ"ה:** "ורבנן, האי "ואשריהם תגדעון" מאי עבדי ליה? לכדר' יהושע בן לוי, דא"ר יהושע בן לוי: גידועי עבודת כוכבים קודמין לכיבוש ארץ ישראל, כיבוש ארץ ישראל קודם לביעור עבודת כוכבים ... אמר רב הונא: רדוף ואח"כ שרוף ...

ורבנן? הא מיבעי ליה לעוקר עבודת כוכבים שצריך לשרש אחריה".

1. **ספרי דברים, ס"א:** "ואבדתם את שמם מן המקום ההוא, בארץ ישראל אתה מצווה לרדוף אחריהם, ואין אתה מצווה לרדוף אחריהם בחוצה לארץ. רבי אליעזר אומר מנין לקוצץ את האשירה שחייב לשרשה תלמוד לומר ואבדתם את שמם".
2. **אמרי אמת, פורים תר"פ:** "השנאה לעמלק היא משום דכתיב "אשר קרך בדרך" – היינו בדרך היהדות, שישראל הלכו לקבל התורה וקליפת עמלק מסתירה זאת; אשר קרך בדרך היינו מה דכתיב בכל דרכיך דעהו. ולכן השנאה גדולה כל כך שצריכים לזכור בכל יום מחיית עמלק, וזה שנאמר לשאול על עמלק "ולא תחמול עליו", כמו שנאמר על מסית "ולא תחמול". וצריכים לעקור קליפת עמלק מן השורש כדאיתא (ע"ז מה ב) שהעוקר עבודה זרה צריך לשרש אחריה, וזהו דכתיב (אסתר ט ה) ויכו וגו' מכת חרב והרג ואבדן בלשון כפול ... זהו צריך לשרש אחריה".

**ב. ביעור עבודה זרה בארץ ישראל**

1. **עבודה זרה, דף מ"ג:** "רבי יוסי אומר: שוחק וזורה לרוח או מטיל לים". **רש"י שם:** "וזורה לרוח - שלא יכשל בה ישראל ליהנות ממנה".
2. **חידושי הריטב"א, קידושין דף ל"ז:** "הקשה רבינו הגדול הרמב"ן זצ"ל והא עבודה זרה שהיא חובת הגוף דהיינו שלא לעבוד עבודה זרה לא כתיב בהאי עניינא כלל ואין הכתוב מדבר אלא לעוקר עבודה זרה לומר שאנו חייבין לעקרה ולשרש אחריה, וההיא ודאי אינו אלא בארץ כדכתיב קרא בהדיא (דברים י"ב ב') אשר אתם יורשים אותם ואת אלהיהם".
3. **רמב"ם עבודה זרה, ז' א':** "מצות עשה היא לאבד עבודת כוכבים ומשמשיה וכל הנעשה בשבילה שנאמר אבד תאבדון את כל המקומות ונאמר כי אם כה תעשו להם וגו', ובארץ ישראל מצוה לרדוף אחריה עד שנאבד אותה מכל ארצנו, אבל בחוץ לארץ אין אנו מצווין לרדוף אחריה אלא כל מקום שנכבוש אותו נאבד כל עבודת כוכבים שבו, שנאמר ואבדתם את שמם מן המקום ההוא, בארץ ישראל אתה מצווה לרדוף אחריהן ואי אתה מצווה לרדוף אחריהן בחוץ לארץ".
4. **עבודה זרה, דף מ"ה:** "גידועי עבודת כוכבים קודמין לכיבוש ארץ ישראל, כיבוש ארץ ישראל קודם לביעור עבודת כוכבים".
5. **הרב יאיר קהאן, עלון שבות 145:** "בהסבר דברי הרמב"ם טען מו"ר הגרי"ד זצ"ל שהפן הנוסף בביעור עבודה זרה בארץ ישראל אינו קיום נפרד; הוא חידש שדין רדיפה אחרי עבודה זרה בארץ ישראל הוא קיום ב"ירושה וישיבה". הריבונות הישראלית המחוייבת מצד דין "ירושה וישיבה" כוללת, בין היתר, טיהור ארץ ישראל מעבודה זרה. בחוץ לארץ, מאידך, המצווה היא רק לאבד עבודה זרה הבאה לידו ... נראה פשוט בהסבר הספרי, שמצוות ביעור עבודה זרה לפני הכיבוש טרם חלה. "כיבוש ארץ ישראל קודם לביעור עבודה זרה" קובע, שעד שלא נגמרו ז' שנות הכיבוש, לא חלה עליהם מצוות ביעור עבודה זרה. ממילא חיכו עד גמר הכיבוש כי רק אז יכלו לקיים את המצווה במלואה ... אף על פי שיש חיוב לגדוע עבודה זרה תיכף ומיד כדי להסיר את המכשול, חז"ל עיכבו את הביעור עד גמר הכיבוש, שהרי רק בגמר הכיבוש חלה מצוות ביעור עבודה זרה בארץ ישראל בתור קיום בירושה וישיבה. וזוהי כוונת ר' יהושע בן לוי: "גידועי עכו"ם קודמין לכיבוש ארץ ישראל, כיבוש ארץ ישראל קודם לביעור עכו"ם".
6. **ספר "ליקוטי יהודה" לבעל האמרי אמת, פרשת ראה:** "הר"ר בונם מפרשיסחא ז"ל אמר שלמד דרך מלחמת היצר מהקיסר נפוליון. שעד זמנו הי' נלחמים על כל מבצר בכל העוז עד שכבשוהו, והוא לא כן עשה, אלא השאיר כח קטן מסביב למבצר, והתקדם הלאה, עד שכבש את הכל. וכן הוא בעבודת השם, שאין להסתער על מדה אחת, לכובשה כליל, ואז שאר הדברים נעצרים, אלא מעדן את המדה, ומשאיר כוחות שם מסביבה, וממשיך הלאה, ואח"כ חוזר למה שכבר פעל. וזה מרומז כאן לגבי ביעור ע"ז, שלא אמרה תורה להשחית הכל בבת אחת לגמרי את הע"ז ובערם מן העולם, אלא בתחלה גדעו את ע"ז, ואח"כ כבשו את א"י, ואח"כ חזר וביערו את הע"ז כליל".

**ג. עבודה זרה דהמן**

1. **מגילה, דף י':** "תחת הנעצוץ יעלה ברוש ותחת הסרפד יעלה הדס. תחת הנעצוץ - תחת המן הרשע שעשה עצמו עבודה זרה, דכתיב ובכל הנעצוצים ובכל הנהללים, יעלה ברוש - זה מרדכי שנקרא ראש לכל הבשמים, שנאמר ואתה קח לך בשמים ראש מר דרור ומתרגמינן: מרי דכי".
2. **מגילה, דף י"ט:** "ומאן דאמר מאיש יהודי, מה ראה מרדכי דאיקני בהמן - על ככה - דשוי נפשיה עבודה זרה, ומה הגיע אליהם - דאתרחיש ניסא".
3. **אבן עזרא אסתר, ג' ב':** "יכרע וישתחוה - ידועים ונכון מה שדרשו רז"ל כי צורת צלם וע"ז היו בבגדיו או על מצנפתו".
4. **סנהדרין, דף ס"א:** "דתניא: לא תשתחוה להם, להם אי אתה משתחוה, אבל אתה משתחוה לאדם כמותך. יכול אפילו נעבד כהמן? תלמוד לומר ולא תעבדם".
5. **תרומת הדשן, קצ"ז (ראה רמ"א יורה דעה, ק"נ ג'):** "שאלה: כומר תקיף או שר שיש לו צלם או שתי וערב קבוע בבגדו או בכובע, ובא יהודי כנגדו לכבדו להשתחות לו ולהסיר מצנפתו מפניו, שרי או אסור? תשובה: יראה דטוב ליזהר ולמנוע בכל היכולת מלהשתחות נגדו בכה"ג. דהשתחויה היא מן העבודה שחייב עליה כרת ומיתות ב"ד לכל ע"ז שבעולם אפי' אינה עבודתה בכך. וכן זכורני בימי חורפי שהכומר מפראוסי"ן שהיה בווינ"א ממונה על כל הנכסים שהיו שם בפראוסי"ן, וכל אותן הכומרים שתי וערב קבוע להם בסרבולים, כשהיו היהודים באים אצלו בשביל עסקיהם ידע שלא יכבדוהו בעבור התועבה שכנגדו בפניו, היה רגיל לכפול הסרבל ולכסותה כדי שיוכלו לכבדו. אמנם מצאתי ממש כנדון זה העתקה תשובת מהר"ר יצחק מאופנהיים וז"ל: על אודות הכומרים שיש להם צלם קבוע לפניהם בבגדיהם אם מותר לקום בפניהם ולהסיר הכובע? נראה לי שמותר להשתחוות להם ולקום מפניהם ולהסיר הכובע נגדיהם, מאחר שאין עושין עצמן ע"ז ואינם נעבדים אלא מפני גדולתן שהם שרים, לא מפני שתי וערב שלהם. וראי' מפ' ד' מיתות דקאמר להם אי אתה משתחוה אבל אתה משתחוה לאדם כמותך, יכול אדם נעבד כהמן, ת"ל לא תעבדם. אלמא מותר להשתחות למי שאינו נעבד. אבל מ"מ יעצים עיניו בכל היכולת".
6. **באר מים חיים, פרשת צו:** "כי הנה הרב האר"י ז"ל כתב (בכוונת קרבן תמיד) וזה לשונו: צו גימטריא א"ל אדנ"י והוא בעשיה וצריך לתקן שם שהקליפות אשר בעשיה הם קשים ... והכוונה בזה הוא להכניע בכח הצו הזה שבקדושה שגימטריא א"ל אדנ"י את הצו שבקליפה גימטריא המן עם הכולל שעשה עצמו עבודה זרה, להקריב קרבן תמיד להעלות בזה את בירורי ניצוצי הקדושה מן הקליפות ולהכניעם על ידי זה כשמעלים את הקדושה מהם".
7. **קדושת לוי לפורים, קדושה שניה:** "ועתה נבאר 'תחת הנעצוץ יעלה ברוש' תחת המן יעלה מרדכי (מגילה י, ב). כי הנה נודע כי למעלה בעולמות אין שום אחיזה לחיצונים, רק בעולם הזה אשר הוא עולם הטבע שם מדור לחיצונים, וכן מעשה היצר הרע שתולה הכל בטבע, וכן הוא בכתבי האר"י ז"ל (עי' ע"ח שער סדר אבי"ע פ"ד) שבעולם הזה שם מדור לחיצונים. והנה, כל הניסים ונפלאות היה בשינוי טבעים, וכיון שהיה בשינוי טבעים נתגלו העולמות שלמעלה, והעולמות שלמעלה שם אין אחיזה לחיצונים. אבל בפורים שהיה הנס תוך הטבעים, אם כן היה הנס במקום מושב החיצונים. וזהו 'תחת הנעצוץ', תחת המן שעשה עצמו עבודה זרה, 'יעלה ברוש' זה מרדכי. כלומר מושב ושכונת המן, כלומר בעולם הזה עולם הטבע ששם מושב ושכונת המן, שהמן מרומז לקליפת החיצונים, לכן עשה את עצמו 'עבודה זרה'. וכן כתב האר"י שהמן שורש הנחש, שורש הס"מ. שם 'עלה ברוש' זה מרדכי, שם נעשה נס דמרדכי, כלומר שזה חידוש שנעשה נס בתוך הטבעים ששם מושב החיצונים ושליטתן, אשר המן מרכבה להן לממשלת החיצונים, ואף על פי כן נעשה בתוך הטבעים נס, ונתגלה השכינה בניסים כאשר ביארנו.
8. **אמרי אמת, שם:** "שמרדכי נקרא יהודי על שם שכפר בעבודה זרה ... ואחר כך כשנתקיים ונהפוך הוא (אסתר ט א) יכולין להכיר אלוקות בכל מקום וכן באדם עצמו שבכל אחד יש נקודה חיות ופורים הוא הזמן לקבל מלכות שמים בשלימות".

**ד. שואלין ודורשין שלושים יום**

1. **תוספות בכורות, דף נ"ז:** "ובפרק קמא דר"ה (דף ז.) נמי משמע כן שמיום הפורים מתחילין לדרוש ולא מקודם גבי הם העידו שמעברין את השנה כל אדר שהיו אומרים עד הפורים משום דדורשין בהלכות הפסח קודם הפסח שלשים יום ואתי לזלזולי בחמץ".
2. **שולחן ערוך אורח חיים, תכ"ט א':** "שואלין בהלכות פסח קודם לפסח שלשים יום". **משנה ברורה שם:** "ומתחילין מיום הפורים עצמו".
3. **פסחים, דף כ"ח:** "וחכמים אומרים מפרר וזורה ... ותנן נמי גבי עבודה זרה כי האי גוונא: רבי יוסי אומר: שוחק וזורה לרוח, או מטיל לים".
4. **שו"ת הרדב"ז, ג' תקמ"ו:** "שאלת ממני אודיעך דעתי מה נשתנה חמץ בפסח מכל איסורין שבתורה שהחמירה עליו תורה להצריכו בדיקה ושרוף וכלה וגם ביטול והוסיפו חכמים להצריכו בדיקה בחורין ובסדקין ... וחומרות כאלו לא נמצאו בכל האיסורין שבתורה?! ... ומי עדיף מע"ז דאמרה תורה ולא ידבק בידך מאומה מן החרם וכל המודה בו ככופר בכל התורה כולה ולא מצינו שהצריכה תורה בה בדיקה וביטול אלא שבארץ ישראל מצוה לרדוף אחריה עד שנאבד אותה מארצנו אבל בח"ל אין אנו מצווין לרדוף אחריה אלא כל מקום שנכבוש אותו נאבד את כל עכו"ם שבו עכ"ל הרמב"ם ז"ל. מ"מ הרי אתה רואה שלא החמירה תורה בעכו"ם (א.ש.: בחו"ל) כמו בחמץ! הילכך עדיין צריך טעם ועל כן אני סומך על מה שאמרו רז"ל במדרשות כי חמץ בפסח רמז ליצה"ר והוא שאור שבעיסה ולכן כלה גרש יגרש אותו האדם מעליו ויחפש עליו בכל מחבואות מחשבותיו ואפילו כל שהוא לא בטיל והרי זה אמת ונכון. והנלע"ד כתבתי".